Netbal is ʻn dinamiese aktiwiteit, met baie dissipline maar ook prêt! Hierdie seisoen was ʻn hoogtepunt vir Eldo-Netbal.
Hoërskool Eldoraigne se Eerstespan kom algeheel TWEEDE in Suid-Afrika by die Nasionale Kampioenskappe. In 2017 is nommer VIER in die TOP Netbalskole in die hele Suid-Afrika, en behaal 'n algehele 4de plek in die TUKS Skolereeks. Nog 'n hoogtepunt was egter die feit dat ons 0/15 span weereens aan die Kay Motsepe (Gauteng Kampioenskappe) deelgeneem het. Al hierdie prestasies is te danke aan die ywer, opoffering en entoesiasme van die afrigters en die harde werk van die spelers.
Ons is ook bevoorreg om vir Zanne-Marie Pienaar, 'n Protea Fast5 speler in ons geledere te hê wat ons netbal laat uitstyg bo die res. Sy is 'n gekwalifiseerde sportwetenskaplike wat haar talente en haar kundigheid met ons leerders deel.
In Sportkunde wat as vak aangebied word, word leerders toegerus met die nodige kennis en vaardighede van netbal in die geheel. Daar word verskeie afrigting- en skeidsregterssreëls met hulle behandel. In elke ouderdomsgroep word daar ook voorsiening gemaak vir B- tot D-spanne.
Weet jy van ons EldoSterre Netbal Akademie? Wil jy meer weet? Kontak gerus ons netbal direkteur vir meer inligting.
Gesels met ons netbal direkteur vir meer inligting.